זה עובר
אַל תָּזוּז - ; זֶה עוֹבֵר. ; גַּם בִּתְקֹף הַחֵמָה אוֹ בִּנְקֹף הַהִיסּוּס - ; אַל תָּזוּז, הַחִוֵּר, ; זֶה חוֹלֵף, זֶה עוֹבֵר - ; אַל תָזוּז. ; אַל תָּזוּז - ; טְרֹף שְׂרִידֵי צִפָּרְנֶיךָ בְּשֵׂן הַכִּיסּוּס, ; הֵרָגַע, הֵרָגַע, ; בְּזַב–דָּם אַל תִגַּע ― ; זֶה עוֹבֵר ; זֶה חוֹלֵף ; כַּגּוֹרָל הָעִוֵּר ; עַל פִּתְחֵי הַלֵּב ; הַשָּׁדוּד וּבָזוּז - ; אַל תָזוּז. ; מֵהֲבֵל שִׁכְרוֹנְךָ אֵין מָנוֹס - אָן תָּנוּס? ; שְׁקוֹט וּשְׁתֵה, ; זֶה חוֹלֵף, ; הִתְחַפֵּר בַּשָּׁלֵו ; וְקַפֵּץ בְּעִפְעוּף עַל מִשְׁגַּל קִישּׁוּטֵי ; הַמְּאוּרָה. ; בְּאוֹרָה הַמְּיֻזָּע וְעמוּם ; הִתְכַּסֵּה בְּחִדְלוֹן הַשִּׁעְמוּם ; וְשַׁנֵּן: הֵרָגַע, זֶה חוֹלֵף זֶה עוֹבֵר, ; זֶה כָּפוּי כְּמוֹ שַׁחַר הַבָּא וְשׁוֹבֵר ; אֶת עֵינֵי בְּדִידוּתְךָ, הַחִוֵּר. ; אַל תָּזוּז!...; 